**ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΫΠΟΛΟΓΙΣΜΟ ΤΗΣ ΑΡΧΗΣ ΨΗΦΙΑΚΗΣ ΑΣΦΑΛΕΙΑΣ ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΤΗΝ ΤΡΙΑΚΟΣΤΗ ΠΡΩΤΗ ΔΕΚΕΜΒΡΙΟΥ ΤΟΥ ΕΤΟΥΣ ΔΥΟ ΧΙΛΙΑΔΕΣ ΕΙΚΟΣΙ ΔΥΟ**

|  |  |
| --- | --- |
| Προοίμιο.89(Ι)202020(I) του 2014 123(Ι) του 2016 133(Ι) του 2016 159(Ι) του 201744(ΙΙ) του 201838(ΙΙ) του 2019  | ΕΠΕΙΔΗ, με βάση το άρθρο 47 του περί Ασφάλειας Δικτύων και Συστημάτων Πληροφοριών Νόμου, ο ετήσιος προϋπολογισμός της Αρχής Ψηφιακής Ασφάλειας, καταρτίζεται από την Αρχή, εγκρίνεται από το Υπουργικό Συμβούλιο και υποβάλλεται στη Βουλή των Αντιπροσώπων για ψήφιση,KAI ΕΠΕΙΔΗ σύμφωνα με τον Περί Δημοσιονομικής Ευθύνης και Δημοσιονομικού Πλαισίου Νόμο, ο ετήσιος προϋπολογισμός κάθε κρατικού οργανισμού και κάθε αναθεωρημένος προϋπολογισμός αυτού καταρτίζονται και κατατίθενται στη Βουλή των Αντιπροσώπων για ψήφιση με τον ίδιο τρόπο και την ίδια διαδικασία που αναφέρεται σε αυτόν,ΚΑΙ ΕΠΕΙΔΗ είναι αναγκαία η πρόβλεψη για εκείνες τις δαπάνες της Αρχής Ψηφιακής Ασφάλειας για το έτος που λήγει την 31η Δεκεμβρίου 2022 για τις οποίες δεν έχει γίνει πρόβλεψη ή δεν θα γίνει τέτοια αργότερα από οποιοδήποτε Νόμο, |
|  |  |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί Προϋπολογισμού της Αρχής Ψηφιακής Ασφάλειας του 2022 Νόμος του 2022 |
|  |  |
| Έγκριση πληρωμής από το Ταμείο της Αρχής Ψηφιακής Ασφάλειας, ποσού ύψους €17,152,646 για τη χρήση του έτους που λήγει την 31η Δεκεμβρίου 2022. | 2. Επιπροσθέτως των ποσών που έχουν ήδη προϋπολογισθεί νόμιμα για τη χρήση της Αρχής Ψηφιακής Ασφάλειας ή που θα προϋπολογισθούν αργότερα νόμιμα για τη χρήση αυτή, εγκρίνεται όπως χρησιμοποιηθεί από το Ταμείο λειτουργίας της Αρχής Ψηφιακής Ασφάλειας για τη χρήση του έτους που λήγει την 31η Δεκεμβρίου 2022, ποσό που δεν υπερβαίνει τα δεκαεφτά εκατομμύρια εκατό πενήντα δυο χιλιάδες και εξακόσια σαράντα έξι ευρώ για κάλυψη των δαπανών της Αρχής Ψηφιακής Ασφάλειας για την περίοδο αυτή. |
|  |  |
| Ειδίκευση των ποσών που θα δαπανηθούν .Πρώτος Πίνακας. | 3. Το ποσό που χορηγείται από το άρθρο 2, χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στα Δελτία Δαπανών που περιλαμβάνονται στον Πρώτο Πίνακα. |
|  |  |
| Χρησιμοποίηση του περισσεύματος ορισμένων άρθρων για την κάλυψη του ελλείμματος άλλων άρθρων του προϋπολογισμού Πρώτος Πίνακας. Πρώτος Πίνακας. | 4.-(1) Τηρουμένων των διατάξεων της πρώτης επιφύλαξης, εφόσον το ολικό ποσό που δαπανάται για τις υπηρεσίες και σκοπούς που αναφέρονται και εξειδικεύονται, αντίστοιχα, κάτω από κάθε άρθρο στον Πρώτο Πίνακα δεν υπερβαίνει το ολικό ποσό που χορηγείται με τον παρόντα Νόμο, οποιοδήποτε περίσσευμα προκύπτει από οποιοδήποτε άρθρο για τις εν λόγω υπηρεσίες και σκοπούς είτε από την εξοικονόμηση δαπανών πάνω στο εν λόγω άρθρο, είτε γιατί το ποσό που ψηφίστηκε για το εν λόγω άρθρο υπερβαίνει το ποσό που απαιτήθηκε και δαπανήθηκε με βάση τον παρόντα Νόμο, δύναται, με την έγκριση του Επιτρόπου Επικοινωνιών, να διατεθεί και δαπανηθεί για την κάλυψη ελλείμματος οποιουδήποτε ποσού δαπανήθηκε πάνω σε οποιοδήποτε άλλο άρθρο του ίδιου Κεφαλαίου του Πρώτου Πίνακα: |
|  |  |
|  |  Νοείται ότι, οποιαδήποτε εξοικονόμηση πάνω στην ομάδα δαπανών 02100 «Υπάλληλοι» του Πρώτου Πίνακα δεν δύναται να διατεθεί και δαπανηθεί για την κάλυψη του ελλείμματος οποιουδήποτε ποσού που δαπανήθηκε πάνω σε οποιαδήποτε άλλη ομάδα και υποομάδα δαπανών του ίδιου Κεφαλαίου, αλλά ούτε και οποιαδήποτε εξοικονόμηση σε οποιαδήποτε άλλη ομάδα/υποομάδα δαπανών του Κεφαλαίου δύναται να διατεθεί και δαπανηθεί για την κάλυψη ελλείμματος κάτω από την πιο πάνω αναφερόμενη ομάδα/υποομάδα δαπανών: |
|  |  |
|  |  Νοείται περαιτέρω ότι, οποιαδήποτε εξοικονόμηση από παράλειψη εκτέλεσης οποιασδήποτε υπηρεσίας ή σκοπού δεν θεωρείται ως εξοικονόμηση για τους σκοπούς του παρόντος άρθρου. |
|  |  |
|  |  (2) Σε περίπτωση που δεν υπάρχουν εξοικονομήσεις, σύμφωνα με τις διατάξεις του εδαφίου (1), δύναται με την έγκριση του Επιτρόπου Επικοινωνιών να μεταφερθούν πιστώσεις από την ομάδα δαπανών 03850 «Μη προβλεπόμενες Δαπάνες και Αποθεματικό» του Πίνακα και να δαπανηθούν για την κάλυψη του ελλείμματος οποιουδήποτε ποσού που δαπανήθηκε πάνω σε οποιαδήποτε ομάδα δαπανών του Πρώτου Πίνακα. (3) Κάθε υπέρβαση κονδυλίων κατά παράβαση της διαδικασίας που προβλέπεται στα εδάφια (1) και (2) θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία έγινε η υπέρβαση καθίστανται προσωπικά υπεύθυνοι για κάθε υπέρβαση που διενεργήθηκε ή θα διενεργηθεί. |
|  |  |
| Απαγόρευση πλήρωσης κενών θέσεων. | 5. Ανεξαρτήτως των διατάξεων οποιουδήποτε άλλου Νόμου, δεν επιτρέπεται η πλήρωση κενών θέσεων που προβλέπονται στον παρόντα Νόμο, οι οποίες παραμένουν κενές για πέντε(5) συνεχή έτη και άνω και για τις οποίες δεν έχει αρμοδίως αρχίσει η διαδικασία πλήρωσης τους. |
| Όροι και άλλη ορολογία που χρησιμοποιείται στον παρόντα Νόμο. | 6. Όροι, τίτλοι θέσεων ή άλλη ορολογία που χρησιμοποιείται στους Πίνακες του παρόντος Νόμου, δεν δύναται να τροποποιηθούν ή διαφοροποιηθούν με οποιοδήποτε τρόπο χωρίς την τροποποίηση του παρόντος Νόμου. |
|  |  |
| Μείωση Κλιμάκων Εισδοχής. Παράρτημα | 7. –(1) Ανεξαρτήτως των διατάξεων οποιουδήποτε άλλου Νόμου ή Κανονισμών που ρυθμίζουν τη μισθοδοσία των θέσεων, πρόσωπα που από την 1η Ιανουαρίου 2012 και στο εξής διορίζονται σε θέσεις Πρώτου Διορισμού, Πρώτου Διορισμού και Προαγωγής στις κατώτερες θέσεις των υφιστάμενων δομών θέσεων που περιλαμβάνονται στον παρόντα Νόμο ή προσλαμβάνονται πάνω σε έκτακτη βάση ή με σύμβαση για εκτέλεση καθηκόντων που αντιστοιχούν στις κατώτερες θέσεις των υφιστάμενων δομών της Αρχής Ψηφιακής Ασφάλειας λαμβάνουν, κατά τα δύο (2) πρώτα έτη της υπηρεσίας ή απασχόλησης τους, ετήσιο βασικό μισθό ανάλογα με τη μισθοδοτική κλίμακα της θέσης στην οποία διορίζονται ή προάγονται ή προσλαμβάνονται, όπως δεικνύεται στο Παράρτημα <<Μισθοδοτικές Κλίμακες>>-<<Μείωση Κλιμάκων Εισδοχής>>.(2) Με τη συμπλήρωση είκοσι τεσσάρων(24) μηνών υπηρεσίας ή απασχόλησης στους υπό αναφορά βασικούς μισθούς, ο εργοδοτούμενος τοποθετείται στην αρχική βαθμίδα της μισθοδοτικής κλίμακας της θέσης, όπως αυτή αναφέρεται στο οικείο σχέδιο υπηρεσίας ή σε σημείωση στον παρόντα Νόμο:Νοείται ότι ενδεχόμενη προηγούμενη υπηρεσία ή απασχόληση σε μειωμένη κλίμακα εισδοχής, συμψηφίζεται με την υπηρεσία ή απασχόληση σε μειωμένη κλίμακα εισδοχής άλλης θέσης ή καθεστώτος απασχόλησης στον ίδιο εργοδότη, για σκοπούς συμπλήρωσης των είκοσι τεσσάρων(24) μηνών:Νοείται περαιτέρω ότι, για σκοπούς συμπλήρωσης των είκοσι τεσσάρων(24) μηνών λαμβάνονται υπόψη οι ίδιες περίοδοι υπηρεσίας ή απασχόλησης στον ίδιο εργοδότη, που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης:Νοείται έτι περαιτέρω ότι, η μείωση των κλιμάκων εισδοχής δεν τυγχάνει εφαρμογής στις περιπτώσεις-(α) Υπαλλήλων που κατέχουν μόνιμη θέση, οι οποίοι, είτε διορίστηκαν πριν την 1η Ιανουαρίου 2012, είτε διορίστηκαν μετά την ημερομηνία αυτή και υπηρέτησαν συνολικά για είκοσι τέσσερις(24) μήνες σε μειωμένη κλίμακα εισδοχής, και χωρίς να έχει μεσολαβήσει διακοπή, διορίζονται ή προάγονται σε άλλη θέση ή αποσπώνται για το σκοπό αυτό,(β) έκτακτου υπαλλήλου ή με σύμβαση προσωπικού ο οποίος, είτε προσλήφθηκε πριν την 01.01.2012 στον Οργανισμό, είτε προσλήφθηκε μετά την 01.01.2012 και που απασχολήθηκε συνολικά για είκοσι τέσσερις(24) μήνες σε μειωμένη κλίμακα εισδοχής και διορίζεται σε θέση, χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησης σε έκτακτη βάση ή με σύμβαση,(γ) έκτακτου υπαλλήλου ή με σύμβαση προσωπικού του οποίου διαφοροποιούνται οι όροι απασχόλησης χωρίς να έχει μεσολαβήσει διακοπή στην απασχόληση στον Οργανισμό και είτε είχε προσληφθεί πριν την 01.01.2012, είτε είχε προσληφθεί μετά την 01.01.2012 και έχει ήδη απασχοληθεί συνολικά για είκοσι τέσσερις(24) μήνες σε μειωμένη κλίμακα εισδοχής και(δ) μόνιμου υπαλλήλου της κρατικής υπηρεσίας ή νομικού προσώπου δημοσίου δικαίου που διορίζεται σε μόνιμη θέση στην Αρχή Ψηφιακής Ασφάλειας, χωρίς να έχει μεσολαβήσει διακοπή της απασχόλησης και είτε είχε διοριστεί πριν την 1η Ιανουαρίου 2012 στην κρατική υπηρεσία ή στο νομικό πρόσωπο δημοσίου δικαίου, είτε είχε απασχοληθεί στην κρατική υπηρεσία ή στο νομικό πρόσωπο δημοσίου δικαίου συνολικά για είκοσι τέσσερις (24) μήνες σε μειωμένη κλίμακα εισδοχής πριν διοριστεί στην Αρχή Ψηφιακής Ασφάλειας. Νοείται ότι υπηρεσία σε μειωμένη κλίμακα εισδοχής στην κρατική υπηρεσία ή σε νομικό πρόσωπο δημοσίου δικαίου συμψηφίζεται με υπηρεσία σε μειωμένη κλίμακα εισδοχής στην Αρχή για σκοπούς συμπλήρωσης των εικοσιτεσσάρων μηνών.(3) Για τους σκοπούς του παρόντος άρθρου ο όρος <<θέσεις>> περιλαμβάνει θέσεις στην Αρχή Ψηφιακής Ασφάλειας με τις υπό αναφορά κλίμακες εισδοχής:Νοείται ότι ο όρος πρόσωπα που προσλαμβάνονται πάνω σε έκτακτη βάση ή με σύμβαση περιλαμβάνει εργοδοτουμένους σε έκτακτη βάση ή εργοδοτουμένους καθορισμένης διάρκειας ή εργοδοτουμένους αορίστου χρόνου ή και άλλα πρόσωπα με παρόμοιο καθεστώς απασχόλησης που προσλαμβάνονται σύμφωνα με τον κατά περίπτωση νόμο.(4) Ο Υπουργός Οικονομικών έχει εξουσία να αποφασίζει για την άρση των ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. |
| Αναπροσαρμογή του ύψους των απολαβών. | 8.-(1) Ανεξαρτήτως των διατάξεων οποιουδήποτε άλλου Νόμου ή Κανονισμών που ρυθμίζουν θέματα μισθοδοσίας, ο μισθός ή η αντιμισθία ή η αποζημίωση ή η χορηγία των αξιωματούχων και των υπαλλήλων της Αρχής Ψηφιακής Ασφάλειας οποιασδήποτε βαθμίδας, οι οποίοι υπάγονται σε σχέδιο συντάξεων της Αρχής Ψηφιακής Ασφάλειας και συμπληρώνουν την ηλικία των εξήντα τριών(63) ετών και είναι δικαιούχοι αναλογικής σύνταξης από το Ταμείο Κοινωνικών Ασφαλίσεων, μειώνεται κατά το ύψος της αναλογικής σύνταξης που αντιστοιχεί σε υπηρεσία μέχρι τετρακόσιους(400) μήνες στην Αρχή Ψηφιακής Ασφάλειας, ανάλογα με την υπηρεσία έκαστου αξιωματούχου ή υπαλλήλου.(2) Ο Υπουργός Οικονομικών έχει εξουσία να αποφασίζει για την άρση των ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. |
| Απαγόρευση προσλήψεων ωρομίσθιου προσωπικού και προσωπικού για την κάλυψη έκτακτων και εποχιακών αναγκών. | 9.-(1) Ανεξαρτήτως των διατάξεων του παρόντος Νόμου και οποιουδήποτε άλλου σε ισχύ Νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη έκτακτων υπαλλήλων, έκτακτου προσωπικού για εποχιακές ανάγκες, εργοδοτουμένων καθορισμένης διάρκειας και προσώπων για την κάλυψη έκτακτων αναγκών. (2) Ανεξαρτήτως των διατάξεων του παρόντος Νόμου και οποιουδήποτε άλλου σε ισχύ Νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη ωρομίσθιου προσωπικού για κάλυψη εποχιακών ή έκτακτων αναγκών:Νοείται ότι, οι διατάξεις του παρόντος άρθρου δεν επηρεάζουν με οποιοδήποτε τρόπο την ανανέωση συμβολαίων υπηρετούντων έκτακτων υπαλλήλων ή ωρομίσθιου προσωπικού για την κάλυψη εποχιακών ή έκτακτων αναγκών. |
|  |  |
| Αναστολή πλήρωσης κενών θέσεων Πρώτου Διορισμού, Προαγωγής και Πρώτου Διορισμού και Προαγωγής.21(Ι) του 2013153(Ι) του 2013169(Ι) του 2013157(Ι) του 2014202(Ι) του 2014195(Ι) του 201560(Ι) του 2017. | 10.-(1) Ανεξαρτήτως των διατάξεων οποιουδήποτε Νόμου ή Κανονισμών που εκδίδονται δυνάμει αυτού, κατά την περίοδο που λήγει την 31η Δεκεμβρίου 2022, απαγορεύεται η πλήρωση θέσεων Πρώτου Διορισμού, θέσεων Προαγωγής και θέσεων Πρώτου Διορισμού και Προαγωγής που περιλαμβάνονται στον παρόντα Νόμο, οι οποίες θα κενωθούν ή οι οποίες είναι κενές κατά την ημερομηνία έναρξης της ισχύος του παρόντος Νόμου, ανεξάρτητα του εάν έχει αρχίσει η διαδικασία πλήρωσης τους, σύμφωνα με τις διατάξεις του περί της Απαγόρευσης Πλήρωσης Κενών Θέσεων στο Δημόσιο και Ευρύτερο Δημόσιο Τομέα (Ειδικές Διατάξεις) Νόμου. |
|  |  |
|  |  (2) Ανεξαρτήτως τω διατάξεων του εδαφίου (1), είναι δυνατή η έναρξη και /ή συνέχιση διαδικασίας πλήρωσης κενής ή κενούμενης θέσης Πρώτου Διορισμού ή θέσης Πρώτου Διορισμού και Προαγωγής ή θέσης Προαγωγής μόνο στην περίπτωση που η αρμόδια για κάθε θέση αρχή υποβάλει προηγουμένως αιτιολογημένο αίτημα για να της επιτραπεί η έναρξη και /ή η συνέχιση πλήρωσης κενής ή κενωθείσας θέσης, σύμφωνα με την προβλεπόμενη διαδικασία στον περί της Απαγόρευσης Πλήρωσης Κενών Θέσεων στον Δημόσιο και Ευρύτερο Δημόσιο Τομέα(Ειδικές Διατάξεις) Νόμο.  |
|  |  |
| Απαγόρευση απασχόλησης συνταξιούχων προσώπων.97(Ι) του 1997 3(Ι) του 1998 77(Ι) του 1999 141(Ι) του 2001 69(Ι) του 2005 37(Ι) του 2010 94(Ι) του 2010 31(Ι) του 2012 131(Ι) του 2012. | 11. Απαγορεύεται η διενέργεια οποιασδήποτε δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιοδήποτε τρόπο συνταξιούχου προσώπου, σύμφωνα με τις διατάξεις του περί Συντάξεων Νόμου: |
|  |  |
|  | Νοείται ότι, οι διατάξεις του παρόντος εδαφίου δεν τυγχάνουν εφαρμογής αναφορικά με την απασχόληση συνταξιούχων προσώπων:  |
|  | (α) | σε πολιτειακό αξίωμα, |
|  |  |  |
|  | (β) | τα οποία δεν συμπλήρωσαν το εξηκοστό πέμπτο (65ο) έτος της ηλικίας τους κατά τον χρόνο έναρξης της απασχόλησής τους, |
|  | (γ) | τα οποία απασχολούνται δυνάμει οποιουδήποτε ειδικού Νόμου, |
|  |  |  |
|  | (δ) | σε περίπτωση που δεν δημιουργείται υπαλληλική σχέση, |
|  |  |  |
| 73(Ι) του 2016. | (ε) | των οποίων οι υπηρεσίες εξασφαλίζονται με σύμβαση υπηρεσιών δυνάμει του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου. |
|  |  |
| Αναπροσαρμογή μισθών αξιωματούχων και εργοδοτουμένων και συντάξεων συνταξιούχων βάσει του δείκτη Αυτόματης Τιμαριθμικής Αναπροσαρμογής. | 12.-(1) Οι μισθοί των αξιωματούχων και εργοδοτουμένων και οι συντάξεις των συνταξιούχων της Αρχής Ψηφιακής Ασφάλειας, αναπροσαρμόζονται από την 1η Ιανουαρίου με βάση το Δείκτη Αυτόματης Τιμαριθμικής Αναπροσαρμογής με την καταβολή του πενήντα τοις εκατόν (50%) του ποσοστού της αύξησης του υποκείμενου δείκτη της Αυτόματης Τιμαριθμικής Αναπροσαρμογής, κατά το έτος που προηγείται του έτους αναφοράς: |
|  |  |
|  | (2) Η πιο πάνω αναπροσαρμογή αναστέλλεται σε περίπτωση που κατά το δεύτερο και τρίτο τρίμηνο του έτους που προηγείται του έτους αναφοράς, ο ρυθμός οικονομικής ανάπτυξης σε πραγματικούς όρους διορθωμένος ως προς τις εποχιακές διακυμάνσεις είναι αρνητικός. |
|  |  |
| Μισθοδοτικές κλίμακες.Παράρτημα Α. | 13. Οι μισθοδοτικές κλίμακες των θέσεων που προβλέπονται στον παρόντα Νόμο, εμφαίνονται στο Παράρτημα Α´. |
|  |  |
| Λειτουργοί που ασκούν έλεγχο στα κονδύλια. | 14. Ως υπεύθυνος λειτουργός που ασκεί έλεγχο πάνω στα κονδύλια ορίζεται ο Επίτροπος Επικοινωνιών, και περιλαμβάνει οποιοδήποτε άλλο λειτουργό στον οποίο εκχωρείται εξουσία από αυτόν. |
| Λειτουργοί υπεύθυνοι για την είσπραξη των εσόδων. | 15. Ως υπεύθυνος λειτουργός για την είσπραξη των εσόδων ορίζεται ο Επίτροπος Επικοινωνιών και περιλαμβάνει οποιοδήποτε άλλο λειτουργό στον οποίο εκχωρείται εξουσία από αυτόν.  |